বিসিসিআই-এর এক টুইটে তুমুল হই চই শুরু হয়েছে সোশ্যাল মিডিয়ায়। এক সর্বভারতীয় সংবাদমাধ্যমের খবরে প্রকাশ, ভারত ও ইংল্যান্ডের মধ্যে দ্বিতীয় টেস্ট ম্যাচর তৃতীয় দিনে ক্রিকেটের মক্কা লর্ডস স্টেডিয়ামে মধ্যাহ্ন ভোজনে যে মেনু ভারতীয় খেলোয়াড়দের সার্ভ করে হয়েছে, তাতে ‘ব্রেইজড বিফ পাস্তা’ নামের একটি পদ বিদ্যমান। বলাই বাহুল্য, পদটি গোমাংসের।
বিসিসিআই-এর টুইট

A well earned Lunch for #TeamIndia.

You prefer? #ENGvIND pic.twitter.com/QFqcJyjB5J
— BCCI (@BCCI) 11 August 2018

টুইটটি পোস্ট হওয়ার সঙ্গে সঙ্গে তা ভাইরাল হয়ে পড়ে। অসংখ্য মানুষ তাঁদের প্রিয় টিমের পাতে গোমাংস পরিবেশন নিয়ে ক্ষোভে ফেটে পড়েন। এবং পালটা টুইটে তাঁরা ব্যক্ত করতে শুরু করেন তাঁদের অসন্তোষ।

 ভারতীয় খেলোয়াড়দের মেনুতে বিফ নিয়ে ট্রোল।

ট্রোলের উত্তরে পালটা ট্রোল।
কিন্তু অনেকে একথাও বলছেন যে, এতে শোর মচানোর রয়েছেটাই বা কী! ইংল্যান্ড ও ভারত— দুই টিমের কমন মেনুতে বিফ থাকতেই পারে। সেখানে বিস্তর অপশনও তো রয়েছে! এই মেনুতে যেমন ভারতীয় পদ দাল মাখানি, নান, বাসমতী রাইস, পনির টিক্কা ইত্যাদি রয়েছে, তেমন ব্রেইজড বিফ পাস্তাও রয়েছে। আপ রুচি খানা। কে কী খাবেন, সেটা তাঁর বা তাঁদের ব্যক্তিগত বিষয়। এ নিয়ে ধামাকা করার কোনও অবকাশ নেই। 

এই বিষয়ে অন্যান্য খবর

শামির পেস-ঝড় সামলে পাল্টা জবাব ওকস-বেয়ারস্টো জুটির, রোহিত ভরসা রাখছেন কোহলিতে